ΠΑΡΑΡΤΗΜΑ Ι

ΑΝΑΛΥΣΗ ΣΤΟΙΧΕΙΩΝ ΕΓΓΕΓΡΑΜΜΕΝΗΣ[[1]](#footnote-1) ΑΝΕΡΓΙΑΣ ΚΑΙ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. *Σύγκριση μεταξύ Ιουνίου 2014 και 2015 (ετήσια σύγκριση) (σχετικοί Πίνακες 1-8)*

* Μείωση του αριθμού των εγγεγραμμένων ανέργων σε 40,876 από 44,925 άτομα τον αντίστοιχο μήνα του 2014 (μείωση κατά 9,0% ή 4,049 άτομα). Επισημαίνεται ότι για δεκατρείς συνεχόμενους μήνες παρατηρείται μείωση της μηνιαίας εγγεγραμμένης ανεργίας σε σχέση με τους αντίστοιχους μήνες του προηγούμενου έτους.
* Κατά φύλο, ο αριθμός των άνεργων αντρών ανήλθε στα 20,288 άτομα, ενώ ο αριθμός των ανέργων γυναικών ανήλθε στα 20,588 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 1,895 άτομα ή 9% και των γυναικών μειώθηκε κατά 2,154 άτομα ή 9%.

Στο διάγραμμα που ακολουθεί παρουσιάζεται η διακύμανση του αριθμού των ανέργων (σύνολο και κατά φύλο) τους τελευταίους 12 μήνες.

* Η ανεργία σημείωσε μείωση σε όλες τις επαρχίες. Η μεγαλύτερη αριθμητική *μείωση* παρου­σιάστηκε στις επαρχίες Λευκωσίας (κατά 2,232 άτομα) και Λεμεσού (κατά 703 άτομα), ενώ στις επαρχίες Λάρνακας, Πάφου και Αμμοχώστου η μείωση ήταν 565 και 311 και 239 άτομα αντίστοιχα.

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες [βλέπε πίνακα 3].

* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2014 παρουσιάστηκαν στον τομέα των κατασκευών (κατά 1,292 άτομα), στον τομέα των τραπεζών (κατά 793 άτομα), στον τομέα του εμπορίου (κατά 779 άτομα), και στους νεοεισερχομένους (κατά 703 άτομα). Οι μεγαλύτερες αυξήσεις παρουσιάστηκαν στον τομέα των ξενοδοχείων (κατά 319 άτομα) και στον τομέα των μεταφορών (κατά 273 άτομα).

Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.

* Όλες οι ηλικιακές ομάδες παρουσίασαν μείωση ανεργίας με εξαίρεση την ηλικιακή ομάδα 65 ετών και άνω, η οποία παρουσίασε οριακή αύξηση 24 ατόμων. Οι μεγαλύτερες μειώσεις παρουσιάστηκαν στις ηλικιακές ομάδες 50-59 ετών (μείωση κατά 1,077 άτομα), στην ηλικιακή ομάδα 40-49 ετών (μείωση κατά 922 άτομα), στην ηλικιακή ομάδα 15-24 ετών (μείωση κατά 900 άτομα) και στην ηλικιακή ομάδα 25-29 ετών (μείωση κατά 895 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 19,601 άτομα (μείωση κατά 1,489 άτομα ή 7,1% σε σχέση με τον ίδιο μήνα πέρσι) και αντιπροσωπεύει το 48% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 12,346 άτομα (αύξηση κατά 920 άτομα ή 8,1%) και αντιπροσωπεύει το 30% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Μόρφωση: Οι μισοί από τους εγγεγραμμένους άνεργους είναι απόφοιτοι δευτεροβάθμιας γενικής ή τεχνικής εκπαίδευσης με ποσοστό 48% ή 19,456 άτομα, ακολουθούν οι απόφοιτοι τριτοβάθμιας εκπαίδευσης με 33% ή 13,421 άτομα και οι απόφοιτοι πρωτοβάθμιας εκπαίδευσης με 19% ή 7,867 άτομα [βλέπε πίνακα 8]. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.
* Εθνοτική καταγωγή: Από το σύνολο των ανέργων οι 4,137 (12%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 4,655 ή 17% του συνόλου των ανέργων. Οι Ελληνοκύπριοι αποτελούν την πλειοψηφία του συνόλου των ανέργων με 33,099 άτομα (ποσοστό 80%). Ο αντίστοιχος αριθμός τον ίδιο μήνα πέρσι ήταν 36,860 άτομα (ποσοστό 73%) [βλέπε πίνακα 9]. Στο διάγραμμα που ακολουθεί παρουσιάζεται η διακύμανση του αριθμού των Ελληνοκυπρίων, των Ευρωπαίων ανέργων, των Ποντίων ανέργων και των ανέργων με καθεστώς συμπληρωματικής προστασίας δεύτερου χρόνου τους τελευταίους 12 μήνες.

*Σύγκριση μεταξύ Μαΐου και Ιουνίου 2015 (μηνιαία σύγκριση):*

* Τον Ιούνιο του 2015 ο αριθμός των εγγεγραμμένων ανέργων παρουσίασε αύξηση κατά 1,203 άτομα ή 3%, σε σύγκριση με τον προηγού­μενο μήνα.
* Κατά ηλικία, οι μεγαλύτερες αυξήσεις παρουσιάστηκαν ανάμεσα στις ηλικιακές ομάδες 30-39 χρονών (κατά 706 άτομα), 25-29 χρονών (κατά 476 άτομα) και 15-24 χρονών (κατά 156 άτομα).
* Κατά φύλο, ο αριθμός των άνεργων αντρών μειώθηκε κατά 436 άτομα και των γυναικών μειώθηκε κατά 1,640 άτομα.
* Κατά εθνότητα, η μεγαλύτερη αύξηση παρατηρήθηκε ανάμεσα στους Ελληνοκύπριους κατά 1,556 άτομα.
* Ο αριθμός των ανέργων που ήταν εγγεγραμμένοι στα γραφεία της ΔΥΑ για πάνω από 6 μήνες μειώθηκε κατά 1,275 άτομα ενώ ο αριθμός των ανέργων με διάρκεια ανεργίας 6 μέχρι 12 μήνες παρουσίασε επίσης μείωση κατά 1,209 άτομα.
* Κατά τομέα οικονομικής δραστηριότητας, οι μεγαλύτερες μειώσεις παρατηρήθηκαν στον τομέα των ξενοδοχείων (κατά 467 άτομα), στον τομέα του εμπορίου (κατά 163 άτομα) και στον τομέα των κατασκευών (κατά 162 άτομα), ενώ οι μεγαλύτερες αυξήσεις παρουσιάστηκαν στον τομέα των υπηρεσιών (κατά 961 άτομα) και των νεοεισερχομένων (κατά 879 άτομα).
* Κατά επαρχία, μείωση καταγράφηκε στην επαρχία Αμμοχώστου (κατά 167 άτομα) και Πάφου (κατά 152 άτομα), ενώ αύξηση παρατηρήθηκε στις επαρχίες Λευκωσίας (κατά 667 άτομα), Λεμεσού (κατά 628 άτομα) και Λάρνακας (κατά 227 άτομα).

ΑΝΑΛΥΣΗ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. Μηνιαία Ανεργία Προσαρμοσμένη στις Εποχικές Διακυμάνσεις[[2]](#footnote-2) - EUROSTAT(βλέπε πίν.10)

Με βάση τα μηνιαία στοιχεία τα οποία είναι προσαρμοσμένα σε εποχικές διακυμάνσεις και υπολογίζονται από την Ευρωπαϊκή Στατιστική Υπηρεσία (EUROSTAT), η οποία λαμβάνει επίσης υπόψη τα στοιχεία της ΔΥΑ για την εγγεγραμμένη ανεργία και τα αποτελέσματα της Έρευνας Εργατικού Δυναμικού (ΕΕΔ) της Στατιστικής Υπηρεσίας Κύπρου, εξάγονται τα ακόλουθα:

* Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν πρόβλεψη, κατά το μήνα Μάιο 2015 η ανεργία ανήλθε στο 16,0% και παρέμεινε το ίδιο σε σχέση με τον ίδιο μήνα πέρσι. Σε σύγκριση με τον προηγούμενο μήνα, Απρίλιο 2015, το ποσοστό παρέμεινε το ίδιο (16,0%).
* Τόσο ο μέσος όρος ανεργίας στην Ευρώπη των 28 όσο και ο μέσος όρος ανεργίας στην Ευρωζώνη, παρέμεινε ο ίδιος σε σχέση με τον προηγούμενο μήνα (9,7% και 11,1% αντίστοιχα).
* Η ανεργία των νέων κάτω των 25 ετών παρέμεινε σταθερή στο 34,4% τους τελευταίους δύο μήνες (Φεβρουάριο και Μάρτιο 2015), ενώ μειώθηκε κατά 2,7 ποσοστιαίες μονάδες σε σχέση με τον Μάιο του 2014 (37,1%).
* Το ποσοστό ανεργίας των *ανδρών* κατά τον μήνα Απρίλιο 2015 υπολογίζεται στο 16,2% Το ποσοστό ανεργίας των *ανδρών* κατά τον μήνα Μάιο 2015 υπολογίζεται στο 15,8% σημειώνοντας μείωση 1,4 ποσοστιαίων μονάδων σε σχέση με τον αντίστοιχο μήνα πέρσι. Σε σχέση με τον προηγούμενο μήνα, Απρίλιο 2015, το ποσοστό παρουσίασε οριακή μείωση 0,1 ποσοστιαίας μονάδας.
* Το ποσοστό ανεργίας των *γυναικών* κατά το μήνα Μάιο 2015 υπολογίζεται στο 16,2%, σημειώνοντας αύξηση 1,4 ποσοστιαίες μονάδες σε σχέση με τον αντίστοιχο μήνα πέρσι. Σε σχέση με τον προηγούμενο μήνα, Απρίλιο 2015, το ποσοστό παρουσίασε οριακή αύξηση 0,1 ποσοστιαίας μονάδας.

1. Απασχόληση και Ανεργία με βάση την Έρευνα Εργατικού Δυναμικού –Πρώτο τρίμηνο του 2015 (βλέπε πίνακα 11)

Ο αριθμός των απασχολούμενων (15+) κατά το 1ο τρίμηνο του 2015 ανερχόταν στις 358 χιλιάδες, σε σύγκριση με 365 χιλιάδες το ίδιο τρίμηνο του 2014. Το ποσοστό απασχόλησης των ατόμων 20-64 ετών ανήλθε στο 67,2% το πρώτο τρίμηνο του 2015 σημειώνοντας αύξηση 1,0 ποσοστιαίας μονάδας σε σχέση με το αντίστοιχο τρίμηνο του 2014 (66,2%). Ο ετήσιος μέσος όρος του ποσοστού απασχόλησης των ατόμων 20-64 ετών κατά το 2014 ήταν στο 67,6% παρουσιάζοντας μικρή αύξηση (0,4 ποσοστιαίας μονάδας) σε σχέση με τον ετήσιο μέσο όρο του 2013 (67,2%).

Το ποσοστό ανεργίας το 1ο τρίμηνο του 2015 ανερχόταν στο 17,7% του εργατικού δυναμικού, αυξημένο κατά 0,8 ποσοστιαίας μονάδας σε σχέση με το αντίστοιχο τρίμηνο του 2014. Ο ετήσιος μέσος όρος κατά το 2014 ήταν στο 16,1% παρουσιάζοντας οριακή αύξηση (0,2 ποσοστιαίας μονάδας) σε σχέση με τον ετήσιο μέσο όρο του 2013 (15,9%).

Το ποσοστό ανεργίας για τους νέους 15-24 ετών ήταν 37,1% του εργατικού δυναμικού των ηλικιών αυτών, σημειώνοντας μείωση (2,5 ποσοστιαίες μονάδες) σε σχέση με το αντίστοιχο τρίμηνο του 2014. Ο ετήσιος μέσος όρος κατά το 2014 ήταν στο 35,9% παρουσιάζοντας μείωση (3,0 ποσοστιαίες μονάδες) σε σχέση με τον ετήσιο μέσο όρο του 2013 (38,9%). Σημειώνεται ότι η ανεργία μεταξύ των νέων 15-24, ως ποσοστό κατά αναλογία του πληθυσμού της ίδιας ηλικιακής ομάδας ήταν 15,0% (1ο τρίμηνο 2015), παρουσιάζοντας μείωση 0,9 ποσοστιαίας μονάδας σε σύγκριση με το αντίστοιχο τρίμηνο του 2014.

Το μερίδιο των ατόμων με διάρκεια ανεργίας πάνω από 6 μήνες στο σύνολο των ανέργων ανερχόταν στο 59,4% το 1ο τρίμηνο του 2015, μειωμένο κατά 6,1 ποσοστιαίες μονάδες σε σύγκριση με το αντίστοιχο τρίμηνο του 2014. Το μερίδιο των ατόμων με διάρκεια ανεργίας πάνω από 12 μήνες έφτασε στο 43,1% (1ο τρίμηνο 2015) μειωμένο κατά 1,2 ποσοστιαίες μονάδες σε σχέση με το αντίστοιχο τρίμηνο του 2014.

Ιούλιος 2015 Παρατηρητήριο Αγοράς Εργασίας

Τμήμα Εργασίας

ΜΡη,C:\Users\Administrator\M RIGOU\Ανεργία - Μηνιαίες Εκθέσεις\2015 registered unemployed-monthly reports\June 2015\Reports\Παράρτημα Ι report.docx

1. Η εγγεγραμμένη ανεργία αφορά μόνο τους ανέργους που εγγράφονται στα κατά τόπους Γραφεία Εργασίας και ως εκ τούτου δεν είναι αντιπροσωπευτική της συνολικής ανεργίας. [↑](#footnote-ref-1)
2. Τα στοιχεία της EUROSTAT είναι προκαταρκτικά, αποτελούν πρόβλεψη και είναι διαθέσιμα με ένα μήνα καθυστέρηση. [↑](#footnote-ref-2)